Hudo

Hudo, uroi edo untxarta (Mustela putorius furo) ipurtatsaren forma etxekotua da, carnivora ordenako mustelidoen familiako ugaztun bat.

Ezaugarriak 

40 cm inguru luze izaten da eta 0,7kg eta 2,3kg inguru pisatzen dau. Ilea zuri horixka du, eta begiak gorriak. Eta 5-10 urte iraun dezake.

Historia 
Uste da hudoek duela bi mila urte baino gehiago hasi zutela euren historioa gizakiarekin batera. Greziarrak izan ziran hudoak ugaltzen eta ehizatzeko erabiltzen lehenak, Egiptoarrak gatuekin bezala. Hudoa turoatik etortzen da bere azpiespezie bat dalako bere izen zientifikoa (mustela putorius)  da horregaitik hudoa (mustela putoriu furo) izenagaz ezagutzen dira.

Ehiza 
Ehunka urtetan zehar hudoen erabilera nagusia ehiza izan zan. Bere gorputz luze eta eztilizatuagaz ondo egokituta dagozalako gordelekuetan dagozan animaliak ehiztatzeko.

Oraindik ehiztatzeko erabiltzen dira herrialde batzuetan, batez ere Australian, untxi asko dagozalako. Espainian, hudoak ehizarako erabiltzea araututa dago autonomia-erkidego bakoitzean, baina gehienek, Balear uharteek adibidez, debekatu egiten dute legez erabiltzea. Beste komunitate batzuek, hudoekin ehizatzea debekatu arren, baimena ematen dute, untxi-izurritea dagoela onartzen bada.

Hudoak maskota moduan 
Hudoak energia eta bizitasuna asko dauka, gainera lagun egiteko animali bikaina da, oso izaera jostagarria dauka eta bere giza familiarekin aisialdiko uneak partekatzea maite du. Jakina, eguneroko prezentzia eta dedikazioa eskatzen du.

Elikagaiak 
Hudoa haragijalea da eta metabolismo oso azkar bategaz, animali oso bat jan ahal dau adibidez untxiak, arratoiak edo hegaztiak. Fruta ere jan dezake, hala nola, baiak, platanoak, sagarrak eta meloiak. Beraien osasuna mantentzeko azido gabeko ezin dabe frutarik jan, ultzerak eragin ahal dabelako. Hudoaren elikagai idealak% 32-38 proteina eta% 15-20 gantz ditu (hudoaren elikagai proteinen jatorria haragitik etorri behar da beti, ez sojatik edo antzeko landareetatik).

Aktibitatea 

Hudoek lo egiten ematen dute denbora gehiena, egunean hamalau ordutik hemezortzi ordura, baina esnatuta daudenean oso aktiboak dira, eta jolastea asko guztatzen jakez. Hudoak ilunabarreko animaliak dira, hau da, egunsentian, ilunabarrean eta gauaren zati batean aktiboagoak direnak. Kaiolatuta badaude, egunero atera behar dira, ariketa fisikoa egin dezaten, gutxienez ordubete eta jolasleku bat behar dute.

Hudo espezieak 
Hudoek kolore eta tonalitate ugari dituzte, eta ohikoenak honako hauek dira:
 Albinoa
 Beltza
 Sable beltza
 Xanpaina
 Txokolate
 Kanela
 Zuria begi beltzekin (ez albinoa)
 Sablea
 Zilarra
 Hiru kolorekoa

Erreferentziak

Kanpo estekak 

Mustelinae
Animalia etxekotuak
Lineok deskribatutako taxoiak